ब्लूटूथ के साथ शुरुआत (Getting Started with Bluetooth) ब्लूटूथ टेक्नोलॉजी का उपयोग कर के
ब्लूटूथ एक वायरलेस कनेक्टिविटी टूल है, जिस का उपयोग आप की डिवाइस को जोड़ने (pair) में किया जाता है, ताकि ये परस्पर आदान प्रदान कर सकें। उदाहरण के लिए, आप एक हेडफ़ोन को अपने स्मार्टफ़ोन से जोड़ के फ़ोन को बिना छुए भी बात (call) कर सकते हैं। आप एक गेमिंग कॅंट्रोलर को कंप्यूटर या कंसोल से बिना किसी तार के जोड़ सकते हैं। आप किसी भी ब्लूटूथ योग्य स्पीकर या लैपटॉप पर अपने स्मार्टफ़ोन से बिना इन्हें तारों के माध्यम से जोड़े, म्यूज़िक भेज सकते हैं या फिर एक होमथियेटर सिस्टम को बिना स्पीकर वायर के भी जोड़ सकते हैं।  ब्लूटूथ को जोड़ने की अधिकतम सीमा 30 फीट तक की है। ब्लूटूथ की ट्रांसफर स्पीड लगभग 24 Mbps है। ब्लूटूथ यहाँ पर बहुत समय (लगभग 20 साल) से है और वायरलेस कनेक्टिविटी के लिए मार्केट में सबसे आगे है। तो यह संभावना है कि आप की डिवाइस ब्लूटूथ उपयोग करने में सक्षमता के साथ ही आई होगी। हालाँकि, डेस्कटॉप कंप्यूटर पर यह सुविधा नहीं होती। जबकि सभी लैपटॉप में यह पहले से ही मौजूद होता है, बहुत से डेस्कटॉप इसे शामिल नहीं करे। यदि आप अपने डेस्कटॉप कंप्यूटर को ब्लूटूथ डिवाइस से जोड़ना चाहते हैं तो इस के लिए आप को एक ब्लूटूथ डोंगल (dongle) खरीदना होगा।  आज कल बहुत सी आधुनिक कारों में भी ब्लूटूथ की सुविधा होती है, जिस के माध्यम से आप अपने फ़ोन को गाड़ी चलाते वक़्त भी जोड़ कर रख सकते हैं। वास्तव में प्रत्येक स्मार्टफ़ोन ब्लूटूथ डिवाइस के द्वारा जुड़ने के लायक होता है। बहुत से नये प्रिंटर भी ब्लूटूथ के योग्य होते हैं, जिस  के द्वारा ये कमरे में कहीं से भी बिना किसी वायर के प्रिंट निकाल सकते हैं। हर एक ब्लूटूथ डिवाइस की एक या कई कार्यक्षमताएँ होती हैं। उदाहरण के लिए, कुछ सेलफ़ोन आप को सिर्फ़ कॉल करने के लिए ही ब्लूटूथ की सुविधा देते हैं; और वहीं अन्य सेलफ़ोन आप को फाइल्स के आदान-प्रदान की सुविधा भी देते हैं। प्रत्येक ब्लूटूथ डिवाइस की अपनी अलग कार्यक्षमता होती है। अपनी डिवाइस पर आप किस तरीके से ब्लूटूथ का उपयोग कर सकते हैं इसे जानने के लिए मैनुअल (गाइड) को पढ़ें या फिर अपनी डिवाइस के निर्माता से संपर्क करें। ब्लूटूथ टेक्नोलॉजी उपयोग करने के लिए आप को अपनी डिवाइस को वायरलेस तरीके से जोड़ना होगा, इसे "पैरिंग (pairing)" भी कहते हैं। यह पैरिंग प्रक्रिया डिवाइस के साथ बदलती रहती है, लेकिन सामान्य रूप से आप के पास एक ऐसी डिवाइस होगी जो "लिसनिंग (listening)"  मोड पर और दूसरी डिवाइस "पैरिंग (pairing)" मोड पर होगी। जैसे कि, यदि आप एक हेडसेट को अपने फ़ोन से जोड़ रहे हैं, तो आप का फ़ोन "listen" मोड पर होगा और आप का फ़ोन "pairing" मोड पर होगा। फ़ोन हेडसेट को खोजेगा, और फिर संपर्क स्थापित होगा।  पैरिंग (pairing) प्रक्रिया पूरी करने के लिए ब्लूटूथ के साथ दिए जा रहे निर्देशों का पालन करें। बहुत से मामलों में, आप को अपनी डिवाइस को जोड़ने के लिए कुछ निर्देशों की श्रंखला का पालन करना होगा। डिवाइस को जोड़ते वक़्त, संपर्क जुड़ने से पहले आप से एक पिन नंबर पूछा जाएगा। यह पिन आमतौर पर 0000 होता है, या जिसे पहले कभी भी सेट नहीं किया गया हो। आम तौर पर यह पेयरिंग एक बार ही करना पड़ती है। जब तक कि ब्लूटूथ आप की डिवाइस पर एक्टिवेट रहेगा, तब तक भविष्य में भी यह संपर्क स्वयं से ही स्थापित हो जाएगा। कुछ ब्लूटूथ डिवाइस आप को एक डिवाइस से दूसरी डिवाइस पर फाइल्स और डॉक्युमेंट्स ट्रांसफर करने की सुविधा देती हैं। उदाहरण के लिए, यदि आप के फ्रेंड के पास उस के फ़ोन में कुछ अच्छी तस्वीरें हैं तो आप उस के फ़ोन को अपने फ़ोन से जोड़कर बहुत ही आसानी से उन की एक प्रति (copy) अपने फ़ोन पर भी पा सकते हैं।  सेलफ़ोन, कैमरा और  कैमकोर्डर, कंप्यूटर, टेलीविजन और भी बहुत सी डिवाइस के बीच फाइल्स का आदान-प्रदान हो सकता है। कुछ लैंडलाइन टेलीफ़ोन या सेलफ़ोन को ब्लूटूथ इयरपीस से जोड़ कर आप बिना फ़ोन का रिसीवर पकड़े भी बात कर सकते हैं। जब आप को आप के काम के दौरान फ़ोन उठाने में समस्या आ रही होगी, यह उस समय बहुत ही उपयोगी होगा। अपनी डिवाइस की टेथरिंग (Tethering) से आप अपने फ़ोन के इंटरनेट को अपने कंप्यूटर से बाँट सकते हैं। इस से आप अपने कंप्यूटर पर बिना वाई-फ़ाई (Wi-Fi) नेटवर्क के भी इंटरनेट का प्रयोग कर सकेंगे। प्रत्येक सेवाएँ टेथरिंग सुविधा नहीं देती, तो इसे अपने मोबाइल कॅरियर पर जाँच लें। कभी-कभी कुछ अतिरिक्त शुल्क भी लग सकता है। गाड़ी चलाते वक़्त आप की गाड़ी में मौजूद ब्लूटूथ टेक्नोलॉजी को सक्रिय करें या फिर ब्लूटूथ इयरपीस पहनें ताकि आप के हाथ हमेशा स्टियरिंग व्हील पर ही रहें। कुछ जगहों पर, गाड़ी चलाते वक़्त अपने हाथ में सेलफ़ोन पकड़ने और इस पर बात करने की भी अनुमति नहीं है। ब्लूटूथ के माध्यम से आप इस नियम का उल्लंघन किए बिना भी गाड़ी चलाते वक़्त बात कर सकते हैं।  कुछ फ़ोन और कार स्टीरियो, ब्लूटूथ से फ़ोन को जोड़ने के बाद कार स्टीरियो में म्यूज़िक चलाने की सुविधा भी देते हैं । कुछ डिवाइस आप को डेटा जैसे कि, कांटेक्ट लिस्ट, ईमेल और कैलेंडर के कार्यक्रमों को सिंक्रनाइज़ करने की सुविधा भी देते हैं। यह आप के फ़ोन के कॉन्टेक्ट्स को आप के कंप्यूटर के साथ सिंक्रनाइज़ करने का या फिर अन्य किसी फ़ोन पर डेटा ट्रांसफर करने का सबसे अच्छा तरीका है। ब्लूटूथ डिवाइस के उपयोग से उलझी हुई तारों की संख्या में कमी आती है और इस से आप और भी स्वतंत्र रूप से काम कर पाएँगे। ब्लूटूथ कीबोर्ड और माइस के द्वारा आप कहीं से भी सटीकता की चिंता किए बिना टाइप कर सकते हैं। ब्लूटूथ प्रिंटर के उपयोग से आप प्रिंटर को जहाँ चाहें वहाँ,  प्रिंटर और कंप्यूटर के बीच बिना उलझी  हुई तारों के रख सकते हैं। ब्लूटूथ स्पीकर और रिमोट से आप अपने इन साधनों को और भी अच्छे से नियंत्रित कर पाएँगे। ब्लूटूथ रिमोट से आप कमरे में कहीं से भी रिमोट को बिना टीवी के सामने रखे भी उपयोग कर सकते हैं। ब्लूटूथ स्पीकर से आप अपने साउंड सिस्टम को कमरे में बिना तार फैलाए भी जोड़ सकते हैं। ब्लूटूथ होम थियेटर सेट करने के लिए आप को एक ब्लूटूथ सक्षम रिसीवर की भी ज़रूरत होगी। ब्लूटूथ टेक्नोलॉजी वायरलेस एंट्री सिस्टम में भी मौजूद है, जिस के ज़रिए आप अपने घर या कार को अपने स्मार्टफ़ोन पर मौजूद बटन को ऑन (on) कर के खोल सकते हैं। अब आप को बार-बार ,गुमी हुई चाबी को ढूँढने की ज़रूरत नहीं होगी! ब्लूटूथ-केपबल डेडबोल्ट सिस्टम्स के लिए किसी लोकल हार्डवेयर स्टोर पर जाएँ या फिर ब्लूटूथ कार लॉक मेकेनिज़्म के बारे में जानने के लिए किसी लोकल कार स्टीरियो स्टोर पर जाएँ। यदि आप का कंप्यूटर ब्लूटूथ के लिए सक्षम है, तो आप प्लेस्टेशन कंट्रोलर 3 या 4 को पीसी गेम्स के लिए गेमपैड का उपयोग करने के लिए जोड़ पाएँगे।  यह सोनी (sony)के लिए समर्थित नहीं है, और इस के लिए एक थर्ड पार्टी सॉफ्टवेयर की ज़रूरत होती है, जिसे सेटअप करना आसान होता है। ब्लूटूथ के माध्यम से आप दो फ़ोन के बीच में एक लोकल नेटवर्क बना सकते हैं, जिस के द्वारा आप आसानी से और जल्दी से मल्टीप्लेयर गेमिंग सेशन सेट कर सकेंगे। हालाँकि ये तब ही काम करेगा जब आप सब एक ही कमरे में होंगे, और यह इंटरनेट पर गेम खेलने से ज़्यादा भरोसेमंद भी है।
ब्लूटूथ क्या-क्या कर सकता है, जानें: देखें कि आप की डिवाइस ब्लूटूथ उपयोग करने लायक है: ब्लूटूथ की क्षमताओं के बारे में जानें: अपनी ब्लूटूथ डिवाइस को जोड़ें: डिवाइस के बीच फाइल्स ट्रांसफर कर के: फ़ोन पर बात करने के लिए ब्लूटूथ टेक्नोलॉजी  का उपयोग: अपने फ़ोन को कंप्यूटर से जोड़ें (Tether): सुरक्षित रूप से गाड़ी चलाने के लिए ब्लूटूथ का उपयोग: अपनी ब्लूटूथ डिवाइस के बीच डेटा सिंक्रनाइज़ (synchronize) करें: अपने होम ऑफिस में ब्लूटूथ उपकरण का उपयोग करें: होम थियेटर को बिठाने के लिए ब्लूटूथ डिवाइस का उपयोग: अपने घर और अपनी कार को सुरक्षित रखने के लिए ब्लूटूथ का उपयोग करें: एक प्लेस्टेशन कंट्रोलर को अपने कंप्यूटर से जोड़ें: मल्टीप्लेयर गेम्स खेलें:
https://www.wikihow.com/Use-Bluetooth-Technology https://www.wikihow.com/Use-Bluetooth-Technology
Getting Started with Bluetooth Using Bluetooth Technology